সূৰ্য কুমাৰ ভূঞা দেৱৰ বাল্যকালৰ শিক্ষা নগাঁ‌ও চহৰতে আৰম্ভ হৈছিল যদিও পাছলৈ তেওঁ ১৯০৪ চনত শ্বিলঙলৈ যায়। ১৯০৯ চনত শ্বিলং চৰকাৰী বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হয়। প্ৰৱেশিকা পৰীক্ষা দি তেওঁ নগাঁৱত কিছুদিন থাকিছিল আৰু নগাঁৱৰ ছাত্ৰ সকলৰ বাবে থকা হিতসাধিনী সভাত তেওঁ বিশেষ ভূমিকা গ্ৰহণ কৰিছিল। তেওঁৰ লগত সহযোগ কৰা ব্যক্তি সকল ক্ৰমে- দেৱানন্দ ভঁৰালী, কালিৰাম মেধি, শৰৎ চন্দ্ৰ গোস্বামী, পণ্ডিত তৰানাথ চক্ৰৱৰ্তী কাব্যবিনোদ, হৰিনাৰায়ণ দত্তবৰুৱা আৰু কমলাকান্ত বৰুৱা। তেখেতে ১৯১৩ চনত কলিকতাৰ প্ৰেছিডেন্সি মহাবিদ্যালয়ৰ পৰা স্নাতক আৰু ১৯১৬ চনত কলিকতা বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ সন্মান লাভ কৰে। ১৯২৪ চনত তেওঁ বি এল সন্মান লাভ কৰে। ইয়াৰ কেইবছৰ মানৰ পাছত ভূঞাদেৱে সেই একেই বিশ্ববিদ্যালয়ৰ পৰা ডি-লিটউপাধি লাভ কৰিবলৈ সমৰ্থ হয়।

শিক্ষা
সাহিত্য কৰ্ম
জন্ম
কৰ্ম জীৱন